בטכניקה זו, המשתמש מעלה תמונה לתוכנת עריכה רגילה (למשל, פוטושופ), מגדיל את הקנבס ורק אז מעלה את התמונה אל היישום. בתוך היישום, המשתמש מוחק את הקנבס שמסביב לתמונה המקורית ואז מבקש, על ידי תיאור טקסטואלי להשלים את הקנבס החסר. טכניקה זו מאפשרת להפוך תמונת פורטרט לתמונה של אדם בגודל מלא בתוך סצנה של מסיבה למשל. למעשה, טכניקה זו מאפשרת "זום אאוט" רצוף, כאשר יישום הבינה המלאכותית ממלא את האזור שלא היה בתמונה המקורית לפי "הדמיון" של עצמו והיצירה של עצמו.
תהליך איטרטיבי.
המשתמש יכול ליצור תמונה בכל אחד מהתהליכים שתוארו למעלה - ואז לייצא אותה לתוכנת עריכה רגילה, להעלות את התמונה החדשה אל היישום, לעבוד עליה וחוזר חלילה.
תיאור תהליכי העבודה מופיע באיור שלהלן:
דואזייה
דואזייה (בצרפתית: Doizieux) היא קומונה במחוז לואר באוברן-רון-אלפ הצרפתי. היישוב ממוקם כ-30 ק"מ מהעיר סנט אטיין. דרך העיירה זורם הנהר דורלה. בעבר היו לאורך הנהר מכרות פחם, אך אלה ננטשו עקב אי-כדאיות להמשך פעילותם.
היישוב ממוקם בלב פארק טבע אזורי. גם כיום, כ-65% משטחו מכוסים ביער. בשנים 2008 ו-2014 עבר דרכו מסלול הטור דה פראנס.
היישוב הוזכר לראשונה בשנת 812. במשך תקופה ארוכה היו רוב השטחים באזור בבעלות הכנסייה, שמרכזה בוויין. בהמשך היו מאבקים על השליטה באזור בין כנסיית ליון לבין שליטי העיר ליון. בהדרגה הועברה השליטה למשפחות אצילות מליון.
ב התגוררו ביישוב מעל 2000 תושבים, ובמחצית המאה אף כ-2,500 תושבים. בשנת 1905 הועבר חלק משמעותי מן היישוב לקומונה חדשה שהוקמה באותה שנה. מאז מתגוררים בדואזייה פחות מאלף תושבים.
הבניין הבולט בעיירה הוא מגדל שנבנה בשנת 1296. בשנת 2004 הוא נכלל ברשימת אתרים היסטוריים לאומיים. בראש הגבעה שבקרבת היישוב נבנה בשנת 1955 מגדל טלוויזיה בגובה 80 מ'.
בזמן מלחמת העולם השנייה, כומר היישוב אנטואן דיומא פעל להצלת יהודים, וזכה להכרה כחסיד אומות העולם.
רון פרץ
רון פרץ (נולדה ב-7 בפברואר 1993) היא זמרת-יוצרת ומפיקה מוזיקלית ישראלית.
ביוגרפיה.
רון נולדה בבאר שבע וגדלה בקריית גת, למשפחה ממוצא מרוקאי טריפוליטאי.
בילדותה ונעוריה השתתפה בתחרויות מוזיקה עירוניות וארציות, ברובן עם שירים שכתבה ואף הייתה חלק מהלהקה העירונית של קריית גת בניהולו של אבי כוכב.
היא למדה בתיכון שלאון וסיימה כמצטיינת שכבתית. בשנת 2011 התגייסה לחיל האוויר ושירתה כחובשת.
קריירה.
בתקופת התיכון למדה רון לנגן על גיטרה והלחינה שירים שלה. בשנת 2011 הוציאה את הסינגל הראשון שלה "לא באהבה" עם המפיק אורן שניר. לאחר שירותה הצבאי למדה תואר במוזיקה במכללת קריית אונו שם זכתה במלגה מטעם דיקן המכללה בסיום לימודיה. במהלך הלימודים החלה להופיע בבמות קטנות ומועדונים עם מוזיקה מקורית שלה והוציאה את הסינגל "אמשיך בחיי" שהפיקו רן לויה וסער טויטו אשר נגנז לאחר מכן. בפברואר 2017 הוציאה יחד עם המפיק שקל את השיר "הרוח על פני" וכשנה לאחר מכן החלה לעבוד עם המפיק עידו מימון יחד הוציאו את השיר "גדול עליי".
ב-2018 הקליטה ועיבדה אלבום של שמונה שירים במכללת כנרת, אשר ממנו יצאו שני סינגלים "אושר ועושר" ו"תגיד לי" אותם הפיק יהב מור.
באוקטובר 2018 השתתפה בתחרות שהתקיימה ב"בארבי" תל אביב מטעם לייבל "בדיבור", וזכתה במקום הראשון עם חומרים מהאלבום הראשון שלה. בנובמבר של אותה שנה רון נבחרה לפתוח את המופעים של A-WA ולירז צ'רכי בבית אבי חי בירושלים וכן הופיעה באברהם הוסטל תל אביב יחד עם הראפר יאן לובין.
בנובמר 2019 הופיעה ב"כולי עלמא" בתל אביב שם אירחה את האמנים תמרדה, סולג'יי וג'אזז. באותה שנה הופיעה ב"בארבי" יחד עם ההרכב פלא אוזן וטדי נגוסה ושרה איתם את השיר "הדרך ארוכה". בינואר רון נבחרה לשפוט בתחרות "'ARIEL GOT TALENT'" של אוניברסיטת אריאל וכן נבחרה לחמם את המופע של עמיר בניון בבית אבי חי בירושלים. במאי 2019 השתתפה בפסטיבל "אישה אישה אישה" במצפה רמון שהופק על ידי רונית יניצקי, יפעת נץ ודורי קוטאי אשר הזמינו אותה להופיע גם ב"פנתרה" בתל אביב זמן קצר לאחר מכן.
בשנת 2020 הוציאה יחד עם ההרכב שאזאמאט גרסת לייב לשיר שלה "אידה תטופני" ("אם תחפש אותי") וכן השתתפה באותה שנה בתוכנית "הכוכב הבא". בהמשך של אותה שנה התארחה עם ההרכב פלא אוזן בגלגלצ בתוכנית של נוי אלוש. בתקופת הקורונה הפיקה מוזיקלית קאבר לשירי המחאה "כמה נורמלי" של תומר יוסף ו"שיר השיכור" של ג'ו עמר בביצוע שלה. הקליפ צולם בשכונת ואדי סאליב בחיפה במקום עליו כתב ג'ו עמר את "שיר השיכור".
בשנת 2021 זכתה בפרס משרד התרבות והספורט וב-2022 זכתה בפרס אקו"ם לעידוד יצירה. באותה שנה הופיעה בתיאטרון ירושלים בפסטיבל "בשחור לבן" כאשר בין האמנים הופיעו טדי נגוסה, פלא אוזן, ג'אזז ,DMZL ועוד.
ביולי 2022 נבחרה רון להיות המופע הפותח של הזמרת קליס.
אלבומים.
האלבום הראשון של רון "עשרים שנה" ("עשרין עאם") משלב חומרים מקוריים בהם היא שרה בשפה המוגרבית (שפת אביה וסבתה) יחד עם הפקות היפ הופ משולבות אלמנטים אתניים. בין המפיקים איתם עבדה: אברי ג'י(פלא אוזן), איתי גל, גיא מוזס, עומר מרום ועידו מימון.
את החומרים תרגמה למרוקאית עם דוקטור משה כהן בספרייה הלאומית בירושלים.
שירי האלבום הושמעו בתחנות רדיו כמו גלגלצ, 99FM, 100FM והקליפים שודרו בMTV ישראל. אמנים אורחים באלבום:ג'אזז, תמרדה וסול ג'יי.
בקליפ "חמישים יום" ("חמסין יום") מתוך האלבום, רון שילבה ציורים של האמן גיא לוי אשר מושפע בעבודותיו מהתרבות המזרחית.
בפברואר 2022 יצא הסינגל הראשון מתוך האלבום השני שלה "זה הבית שלי" אשר הופק על ידי רועי אבני. במאי של אותה שנה יצא הסינגל השני "לא נורא" מתוך האלבום בהפקה מוזיקלית של רון.
מונדיאליטו 2022 (כדורגל חופים)
מונדיאליטו 2022 בכדורגל חופים היה טורניר כדורגל חופים, שנערך באי גראן קנריה, שבספרד בין התאריכים ה-21 ביולי ל-23 ביולי 2022. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות).
לוח זמנים ותוצאות.
כל שעות שריקות הפתיחה הן בזמן המקומי בישראל .
אריק עשת
אריק עשת (נולד ב־10 במרץ 1960) הוא מפיק תיאטרון, שחקן, מדבב ומורה למשחק. היה בין מייסדי הסניף הירושלמי של הסטודיו למשחק ניסן נתיב וניהל אותו במשך שנים רבות, הקים את תיאטרון האינקובטור, שבו הוא משמש עד היום כמנהל אמנותי. חבר ועדת הביקורת של "תיאטרון הבית".
קריירה.
בקולנוע.
התחיל את קריירת המשחק שלו בשנת 1986 בסרט "חיוך הגדי" שהוצג בפסטיבל ברלין. בשנת 1987 הופיע בסרטו של יהודה בארקן "אבא גנוב" בתפקיד עורך הדין כצמן.
בשנת 2017 השתתף בסרט "מכתוב" של חנן סביון וגיא עמיר. השניים למדו בסניף הירושלמי של ניסן נתיב בניהולו של עשת
בתיאטרון.
בשנות ה-80 עשת הקים וניהל את הסניף הירושלמי של הסטודיו של ניסן נתיב, מתוך מטרה שתהיה בירושלים סצנה תרבותית. לאורך השנים, הסטודיו נתמך ע״י משרד התרבות, קרן ירושלים, עיריית ת״א ועיריית ירושלים הרואות בו מוסד תרבותי חשוב לגידול וטיפוח אמנים צעירים.
במקביל לניהול בניסן נתיב הקים עשת בשנת 2005 את תיאטרון האינקובטור מתוך מטרה להשאיר את השחקנים, היוצרים ועובדי התיאטרון בעיר ירושלים. החזון של התיאטרון הוא "לעורר שיח תרבותי העוסק במורכבותה של החברה הישראלית ומקורותיה ולשמש כחממה ליצירה מקורית וחדשנית להנאת וחווית קהל רב ומגוון". כיום מנהל עשת את תיאטרון האינקובטור, משמש כמנהל אומנותי, ומופיע בחלק מההצגות שהתיאטרון מציג.
בשנת 2016 שיחק בהצגה "מה שחשוב באמת" בבימויו של אלי חביב, בשנת 2017 הופיע בהצגה "איוב" בתפקיד אלוהים.
בשנת 2016 ביים את ההצגה של חנן סביון וגיא עמיר "חלפון 6 - עאלק מחזמר".
בשנת 2017 הופיע תיאטרון האינקובטור, ועשת כמנהלו, עם ההצגה "העיר הזאת" בפסטיבל השלום בסקוטלנד, לאחר שגורש מפסטיבל אחר שלוש שנים קודם לכן.
חיים אישיים.
גר בירושלים. נשוי לאילווה עשת, שחקנית ומדבבת ומורה למשחק. שלושת בנותיו הן השחקנית מאיה עשת, השחקנית מילי עשת ונועם בעלת מותג בגדים.
אברהם לדרר
אברהם לדרר (בהונגרית: Lederer Ábrahám; ליבוכוביצה, 9 בינואר 1827 – בודפשט, 17 בספטמבר 1916) היה מורה, פדגוג, מחנך, סופר מקצועי, המכון הלאומי היהודי להכשרת מורים יהודי-הונגרי מבוהמיה.
ביוגרפיה.